CELEX: 62003TO0343
Language: hu
Date: 2005-11-16 00:00:00
Title: Az Elsőfokú Bíróság (harmadik tanács) 2005. november 16-i végzése. # Deutsche Post AG és Securicor Omega Express Ltd kontra az Európai Közösségek Bizottsága. # Állami támogatás - EK 88. cikk, (3) bekezdés - Megsemmisítés iránti kereset - Elfogadhatóság - Panasz - Elutasítás - Tárgytalanság. # T-343/03. sz. ügy

Az Elsőfokú Bíróság (harmadik tanács) 2005. november 16‑i végzése − Deutsche Post és Securicor Omega Express kontra Bizottság
      (T‑343/03. sz. ügy)
      „Állami támogatás – EK 88. cikk, (3) bekezdés – Megsemmisítés iránti kereset – Elfogadhatóság – Panasz – Elutasítás – Tárgytalanság”
      Megsemmisítés iránti kereset – Tárgy – A felperes panaszának állítólagosan valamely, egy állami támogatást a közös piaccal összeegyeztethetőnek nyilvánító bizottsági
         határozat útján történt elutasításának megsemmisítése – A panaszban megjelöltektől eltérő intézkedésekre vonatkozó megtámadott határozat – A kereset tárgytalansága – Elfogadhatatlanság (EK 230. cikk) (vö. 35., 45. pont)
      
      Tárgy
      
         
               Az Egyesült Királyság hatóságai által a Post Office Ltd javára elfogadni tervezett intézkedéseket (N 784/2002 állami támogatás)
                  a közös piaccal összeegyeztethetőnek nyilvánító, 2003. május 27‑i B (2003) 1652 végleges bizottsági határozat megsemmisítése
                  iránti kereset.
               
            Rendelkező rész
      1)         Az Elsőfokú Bíróság a keresetet – mint elfogadhatatlant – elutasítja.
      2)         Mindegyik fél maga viseli a saját költségeit.
      3)         Nagy–Britannia és Észak–Írország Egyesült Királysága viseli a beavatkozása során felmerült költségeit.